Usus litterarum repertus est propter memoriam rerum. Inde est quod ego Durannus Dei gratia sancte Margarete dictus abbas presenti scripto subscriptorumque testium testimonio, memorie succedentium notum fieri volo quod fratribus Cistercii, assensu capituli nostri, terram quam nostram esse dicebamus que est ante eorumdem fratrum domum de Aloxia tali conventione dedi quod in ingressu XXXa. solidos proinde habuimus et annuatim XII. denarios in festo sancti Bartholomei habituri sumus. Nos vero si qua super hoc calumpnia adversus eos emersitur, ad justiciam eis garantiam portabimus. Hoc donum laudavit Siguinus de Belna de cujus tenemento terra illa erat, et uxor ejus nomine Pentecostes, et Hugo primogenitus filius ejusdem Siguini et alii filii eorum. Hujus rei testes sunt: Nicholaus capellanus ducis, Johannes de Ponti presbiter, Christianus de Castro novo presbiter, Hugo de Neblens decanus, Johannes de Volena, Petrus Gillauz, Willermus Eveillarz, Raynerus Bacoe, Arvelinus Morauz, Petrus coqua et plures alii. Actum est hoc anno ab incarnatione Domini M°.C°.LXXX°.